tomron87/hebrew-wikipedia-sentences-corpus huggingface dataset:
במשחק ישנה אפשרות לתקשר עם כל דמות במשחק, מהדמויות הראשיות ועד לאנשים רגילים (NPC).
התקשורת עם הדמויות תשפיע על מד הכבוד של ארתור שמשפיע על העלילה המרכזית במשחק ועל תגובות שהוא יקבל מהדמויות שסובבות אותו, לדוגמה: אם ארתור יחליט לברך דמות, שאר הדמויות יתייחסו אליו בצורה טובה יותר.
אם הוא יקלל מישהו הדמויות יגיבו בהתאם ויתנהגו אליו בשנאה כל פעם שיעבור בעיירה שלהן.
פעולות כמו אכילה של אוכל מסוים או עישון משפיעות על ארתור בצורות שונות כמו מדדי החיים והסיבולת שלו.
סוסים הם צורת התחבורה העיקרית.
ישנם גזעים שונים, שלכל אחד מהם תכונות שונות.
השחקן יכול לגנוב סוסים, או לקנות מאורוות.
והוא יכול גם לאמן או לאלף סוס פרא כדי להשתמש בו.
שימוש מוגבר בסוס יתחיל תהליך חיבור רגשי, אותו ניתן להגביר על ידי הובלה, ליטוף, ניקוי והאכלה, והשחקן ירכוש יתרונות כשהוא רוכב על הסוס שלו.
ניתן להשתמש ברכבות וכרכרות סוסים גם לנסיעה.
השחקן יכול לעלות על רכבת או כרכרה על ידי איום על הנהג או הנוסעים ואז לשדוד את תכולתה או את הנוסעים או לקחת שליטה ברכב.
השחקן יכול גם להיות עד או לקחת חלק באירועים אקראיים בעולם הפתוח.
אלה כוללים מארבים, פשעים שבוצעו על ידי אנשים אחרים, מבקשי טרמפ, ירי ברכיבה, הוצאות פומביות להורג, התקפות בעלי חיים ועוד.
מפאת היותו של ארתור פורע חוק, במידה והשחקן ביצע פשע, הוא יהפוך למבוקש על ידי רשויות החוק בהתאם.
לאחר שברח מאנשי החוק שרדפו אותו, הוא יכול לגשת למשרדי דואר או לתחנות רכבת שונות במפה ולשלם ערבות עצמית, בכך רשויות החוק לא יהיו עוינות כלפי ארתור בפעם הבאה שיבקר באזור.
השחקן גם יכול להיעצר על ידי שוטר או שריף ולהיכנס לכלא לזמן קצר.
במשחק חוזרות מערכות מהמשחק הקודם כמו מד הכבוד ומערכת הקרב שדומה למשחק הראשון.
למשחק גם נוספו שיפורים ותוספות למערכות הקיימות (Dead eye System ו-Duels System).
במשחק נוספו גם האפשרויות לשחות, לצוד ולדוג.
את הפרוות והבשר שמשיגים אפשר למכור או ליצור מהם שדרוגים לדמות.
השחקן יכול גם לעלות או לרדת במשקל בהתאם לכמות שהוא אוכל; לדמות בתת-משקל יהיה פחות חיים אך יותר סיבולת בעוד שדמות עם עודף משקל תוכל לספוג יותר נזק אך תהיה בעלת פחות כושר.
בהמשך המשחק, כשהשחפת ממנה סובל ארתור מתפשטת לשאר גופו, בריאותו של ארתור נחלשת וזה משפיע על הכוח הפיזי שלו.
המשחק גם מוסיף את האפשרות להסתפר ולשנות את סגנון השיער ושער הפנים של הדמות.
השיער במשחק גדל עם הזמן ואחרי גזירה שלו השחקן יצטרך לחכות עד שיהיה לו מספיק שיער בשביל חלק מהעיצובים.
כמו כן שינויים כאלו ישפיעו על התגובות שארתור יקבל מהסביבה בעולם.
ישנן פעילויות שונות שניתן לקחת בהן חלק בעולם המשחק, כמו ללכת לקולנוע או לתיאטרון, להצטלם בסטודיו לצילום, לקנות בגדים שונים מכובעים עד נעליים ובכך לעצב את הדמות או לקנות עיתונים.
אפשר למכור פרוות וליצור מהם ביגוד, ואף לקנות מתכונים לתחמושת או סוגים שונים של נשקים קרים.
חלק מהמאורעות יכולים לקרות בסדר שונה בהתאם למתי השחקן בוחר לבצע כל משימה, בנוסף למשימות זמניות שהשחקן יכול לפספס.
רגעים מסוימים בסיפור יתנו לשחקן את האפשרות לקבל או לדחות משימות נוספות ולעצב את העלילה סביב הבחירות שלו.
המשחק מתחיל כשהכנופיה בורחת מרשויות החוק, לאחר שוד שהשתבש בעיירה בלאקווטר (Blackwater) והפך לטבח, לעבר ההרים המושלגים בצפון המדינה.
הכנופיה שאיבדה כמה מחבריה מחפשת מקום מסתור.
מייקה, (Micah) חבר בכנופיה מוצא צריף קטן בשלג ודאץ', ארתור ומייקה הולכים לבדוק אותו.
הם מגלים שבבית מסתתרים חברי כנופיה יריבה ה"אודריסקל'ס" (O'driscolls) ששדדו קודם לכן את הבית והרגו את האנשים שחיו בו.
בבית מתחיל קרב יריות שמסתיים במותם של האודריסקל'ס.
ארתור נאבק עם האחרון מביניהם שמגלה לו היכן נמצאים כל השאר, יחד עם מנהיגם ויריבו האישי של דאץ', קולם אודריסקל (Colm O'driscoll).
דאץ', ארתור ומייקה נכנסים לבית ומוצאים את סיידי אדלר (Sadie Adler).
אישה שגרה בבית והתחבאה בו כשהאודריסקל'ס הגיעו והרגו את בעלה.
הם לוקחים אותה וחוזרים למצוא את שאר הכנופיה.
בינתיים שאר הכנופיה מוצאת מקום מסתור זמני בעיירת כורים נטושה בשם קולטר (Colter) ומתאקלמת בו.
דאץ' יחד עם הושע, חבר כנופיה וחבר קרוב שלו מנסים לחשוב על תוכנית לברוח מהחוק ולצאת מההרים.
באותו זמן, אביגייל, אשתו של ג'ון פונה אל דאץ' בבקשה למצוא את ג'ון שנעדר כבר כמה ימים.
דאץ' שולח את ארתור וחוויאר והם יוצאים לאתר את ג'ון בהרים.
ג'ון נמצא חבול ופצוע עם צלקות על פניו (כך בעצם מוסבר איך ג'ון קיבל את הצלקות הידועות שלו מהמשחק הראשון) אחרי התקפת זאבים וארתור וחוויאר מחזירים אותו למחנה.
דאץ' רוצה למצוא את קולם ושאר האודריסקל'ס שנמצאים קרוב אליהם ולהרוג אותם.
הוא יוצא עם הכנופיה ומוצא מחנה של האודריסקל'ס והם רואים שם גם את קולם.
הם יוצאים אל המחנה כדי להרוג את כולם ומצליחים להשתלט עליו, אבל קולם מצליח לברוח.
הכנופיה חוזרת למחנה ביחד עם שבוי ששמו קירן (Kieran).
הכנופיה מגלה מידע על רכבת בדרום המדינה שהאודריסקול'ס תכננו לשדוד והם מחליטים לבצע את השוד בעצמם.
דאץ' מחליט לרדת דרומה ולשדוד את הרכבת והכנופיה יוצאת כולה לדרך.
הם מוצאים את הרכבת ושודדים אותה, אבל דאץ' מגלה שלא היה בה מספיק כסף בשביל המטרה שלו.
אנשי הרכבת צועקים לכנופיה שהרכבת שייכת לאיל הנפט וסוחר הנשק החזק לויטיקוס קורנוול (Leviticus Cornwall), אבל דאץ' לא מקשיב והכנופיה בורחת דרומה עם הכסף למקום מחבוא ליד העיירה הצפונית וולנטיין (Valentine).
בתחילת הפרק הכנופיה עוברת למחנה חדש במקום הנקרא Horseshoe Overlook, ליד העיירה וולנטיין שבצפון המפה.
כשארתור חוזר למחנה מרי בת', טילי וקארן מבקשות ממנו ומאנקל (Uncle) לצאת לוולנטיין.
אנקל מסכים ויחד עם ארתור הם מסיעים את הבנות לעיירה.
בעיירה ארתור נראה על ידי איש שמזהה אותו מהטבח בבלאקווטר וארתור תופס אותו.
(במשחק יש אפשרות האם להרוג את האיש או לשחרר אותו, מה שישפיע על מד הכבוד של השחקן).
ארתור חוזר לבנות וקארן מספרת לו שהבנק בעיירה מלא בכסף (יותר מבדרך כלל יחסית לעיירה קטנה כמו וולנטיין).
ארתור נכנס לפאב של ולנטיין כדי לדבר עם חוויאר אך אז ביל נכנס ומתחיל קרב.
ארתור נאלץ להתמודד נגד אדם שרירי בשם טומי, ומצליח להכניע אותו במכות.
ליד הפאב ארתור פוגש בג'וסייה טריילוני (Josiah Trelawny) נוכל וחבר של הכנופיה, שמגלה ששון שנשאר מאחור אחרי השוד בבלאקווטר ומוחזק בידי צידי ראשים במחנה קרוב לבלאקווטר.
ג'וסייה מייעץ לדאץ' לשחרר אותו.
דאץ' שולח את ארתור, טריילוני, חוויאר וצ'ארלס לשחרר אותו ואחרי קרב בינם לבין צידי הראשים, הם נמלטים עם שון וחוזרים למחנה, בעוד שטרלוני עוזב את הכנופיה זמנית.
לאופולד שטראוס (Leopold Strauss), רואה החשבון ומלווה החובות של הכנופיה, מספר לארתור על כמה אנשים שחייבים לכנופיה כסף.
ארתור יוצא להשיג את החובות שלהם ולהחזיר אותם למחנה.
לאחר כמה חובות שנאספו, ארתור הולך לחווה של משפחת דאונס ומכה כמעט למוות את תומאס דאונס, חולה שחפת שלווה מהכנופיה כסף.
לאחר שהתברר שהוא לא יכול להחזיר את החוב שלו.
ארתור חוזר למחנה ומדווח על כך לשטראוס.
(בדיעבד מסתבר שארתור נדבק ממנו והמחלה תתפרץ מאוחר יותר בסיפור).
לני, חבר נוסף בכנופיה, מגיע למחנה ומספר על כך שמייקה הסתבך בעיירה סטרוברי (Strawberry) וזה מואשם ברצח ומוחזק במעצר עד לתלייתו.
בניסיון להשכיח מלני את האירועים בסטרוברי, ארתור ולני יוצאים לפאב של ולנטיין כדי להשתכר, ונכנסים למעצר לאחר שארתור תקף בגילופין כמה מתושבי העיירה.
(השחקן יכול להימלט ממעצר ואז יתעורר יחף מחוץ לעיירה).
לאחר מכן, ארתור יוצא לסטרוברי ומבריח את מייקה מהכלא.
השניים בורחים מהעיירה תוך ירי המוני של עשרות אנשי חוק.
לאחר הבריחה מייקה מודיע לארתור שהוא לא יכול לחזור איתו למחנה עד שיפצה על הצרות שהביא לכנופיה, וארתור חוזר לבד בעוד שמייקה יוצא לדרכו.
ארתור חוזר למחנה ומוצא מכתב ממרי לינטון (Mary Linton), שהייתה בת זוגו בעבר.
היא כותבת לו שהיא בוולנטיין ושהיא רוצה לדבר איתו.
כשארתור מגיע, מרי מספרת לו שאבא שלה השתנה ואחיה הקטן ג'יימי עזב את הבית והצטרף לכת מסתורית.
ארתור יכול להחליט אם לעזור למרי להשיב את אחיה או לא.
אם הוא מחליט לעזור, ארתור מציל את ג'יימי ומחזיר אותו לאחותו, ומד הכבוד של השחקן עולה.
כולם חוזרים למחנה וג'ון משתף את ארתור ברעיון שלו לשדוד רכבת בגבול המדינה.
הוא מתכנן להעמיד עגלה מלאה בנפט על הפסים כדי להכריח את הרכבת לעצור, פן תגרום לפיצוץ.
ארתור עוזר לו לגנוב את הנפט ובלילה הם יוצאים עם שון וצ'ארלס לשדוד את הרכבת, שמתגלה כבזבוז זמן כשהם מבינים שאין בה כמעט כסף.
הם נמלטים מהחוק בקושי ומצליחים לחזור למחנה.
במחנה ארתור יוצא לדוג עם ג'ק, בנו הקטן של ג'ון ואביגייל והם נראים על ידי שני אנשים של סוכנות פינקרטון, הסוכן מילטון והסוכן רוס (דמות האנטגוניסט מהמשחק הראשון) ומשוחחים איתם.
הסוכן מילטון מספר לארתור שהוא הרג את מאק קלנדר, אחד מחברי הכנופיה שלא נראה מאז השוד בבלאקווטר, והם מציעים לארתור הקלה בעונשו אם יסגיר את דאץ'.
ארתור הזועם מסרב וחוזר למחנה כדי להודיע על כך לדאץ' והושע.
ארתור מגיע לוולנטיין עם ג'ון ובשעה שהוא ודאץ' יושבים בפאב, הם מגלים שאנשיו של קורנוול מקיפים אותם.
הם יוצאים אליהם ומתפתח קרב יריות בכל העיר בו הכנופיה שוב נחלצת רק בקושי.
הכנופיה מחליטה לברוח דרומה במהירות למדינה השכנה, למויין (Lemoyne).
הם חוזרים למחנה בזמן שמייקה מגיע ומספר שהוא מכיר מקום שהכנופיה יכולה לברוח אליו.
ארתור וצ'ארלס יוצאים למקום, אבל אחרי שהם מגלים שמסתתרת בו משפחה, הם מוצאים מקום אחר בשם קלמנ'ס פוינט (Clemens Point), סמוך לעיירה רודס (Rhodes).
צ'ארלס קורא לכנופיה וכולם עוברים למחנה חדש רחוק מהצרות בצפון.
הכנופיה מתאקלמת במחנה חדש, ליד העיירה רודס.
לאחר שסיידי אדלר מסרבת להמשיך להיות עובדת מטבח, ארתור וסיידי יוצאים לרודס כדי לקנות אספקה.
כשהם חוזרים, הם מותקפים על ידי כנופיית הלמויין ריידרס (Lemoyne Raiders), כנופיה של חיילי הקונפדרציה לשעבר ממלחמת האזרחים) אך מחסלים אותם וחוזרים למחנה.
דאץ' יוצא עם הושע וארתור להסתובב באזור ולחקור קצת ובדרך הם רואים עגלת אסירים נוסעת בליווי אנשי חוק ובתוכה נמצא טריילוני.
בזמן שדאץ' מדבר עם אנשי החוק בניסיון לשחרר את טריילוני, שאר האסירים בעגלה בורחים ממנה וקופצים על רכבת שנסעה קרוב.
אנשי החוק מבקשים מדאץ' עזרה והוא שולח את ארתור שתופס את הפושעים ומחזיר אותם לשריף גריי ברודס.
שריף גריי מודה להם, ממנה את ארתור לעוזרו ומשחרר את טריילוני.
בדרך חזרה למחנה, טריילוני מספר לחבורה שהעיירה רודס נשלטת בידי שתי משפחות עשירות בעלות אחוזת מטעים, משפחת גריי (Gray), משפחתו של השריף ברודס, ומשפחת בריית'ווייט (Braithwaite).
שתי המשפחות רבות ביניהן על שליטה וסחר בעיירה ובאזור כבר עשרות שנים.
טריילוני מגלה כי שמועה אומרת שלמשפחות יש מאגרי זהב משלהן.
לאחר מכן, דאץ' מבקש מארתור לחקור את אחוזת משפחת גריי, ושם ארתור פוגש בבו גריי, אחיינו של השריף, ועוזר לו להעביר מכתבים לבת זוגו הסודית ממשפחת בריית'וויט.
אחרי שסיים לעזור לבו, ארתור פוגש את אנקל שמספר לו שקיבל מידע לגבי כרכרה מלאה בכסף שעוברת באזור.
ארתור, אנקל, צ'ארלס, וביל הולכים לשדוד את הכרכרה, אבל מתברר שמדובר בכרכרה של האנשים של קורנוול.
הארבעה מצליחים לקחת את הכסף אבל הם נאלצים לברוח כיוון שעוד שומרים רודפים אחריהם.
הארבעה מוצאים מקלט בחווה מקומית אבל האנשים של קורנוול רודפים אחריהם עד לשם והארבעה נאלצים להילחם על חייהם.
בסופו של דבר, הארבעה מביסים את האנשים של קורנוול ונשארים עם כמה מאות דולרים.
לאחר מכן, לני מספר לארתור שהוא שמע על בית עתיק ונטוש בשם שיידי בל, שמשמש כבסיס לכנופיית הלמויין ריידרס.
לאחר שהשניים מאתרים את הבית, הם מתחילים ירי באזור ומחסלים את כל הלמוין ריידרס שנמצאים שם.
לאחר חיפוש קצר, לני מוצא עגלה מלאה בדינמיט ורובים חדשים, והשניים גונבים את העגלה וחוזרים למחנה.
בינתיים, ארתור והושע רוצים להחזיר לבריית'ווייט'ס את המונשיין (משקה אלכוהולי) שהשריף החרים להם אבל גברת בריית'ווייט מציעה להם במקום כסף כדי שיחלקו אותו בפאב של רודס ובכך יפגעו במשפחת גריי, בעלי הפאב.
ברודס, כנופיית הלמוין ריידרס מגלה שהמונשיין שלהם נמכר בחינם, ומתחיל קרב בינם לבין הושע וארתור.
בסופו של דבר, הושע וארתור מצליחים לברוח מהאזור וחוזרים למחנה, שם דאץ' ומייקה אומרים לארתור שאחרי שימצאו את הזהב של המשפחות הם ישדדו את שתיהן.
בזמן שארתור במחנה, הושע חוזר לבית משפחת בריית'ווייט ביחד עם שון, ודאץ' מבקש מארתור ללכת לשם.
אחרי שיחה עם ראש המשפחה, גברת קת'רין בריית'ווייט, היא מציעה לארתור ושון הרבה כסף אם הם ילכו לשרוף את שדות הטבק של משפחת גריי, מאחר שלא ירד גשם באזור כבר הרבה זמן.
שון וארתור לוקחים עגלה מלאה באלכוהול, נוסעים לחווה של משפחת גריי, שופכים את האלכוהול על הטבק, ושורפים אותו באמצעות בקבוקי תבערה.
השניים מצליחים לברוח, ומרוויחים קצת כסף ממשפחת בריית'ווייט.
כנקמה, טאוויש גריי שולח את ג'ון, חוויאר, וארתור, לגנוב את הסוסים היקרים של משפחת בריית'ווייט ולמכור אותם לשני בחורים בשם קליי וקלייב, שישלמו לשלושה 5,000 דולר.
ג'ון, חוויאר, וארתור גונבים את הסוסים ומוכרים אותם, אבל קליי וקלייב מציעים להם סכום נמוך בהרבה, צוחקים עליהם, ואומרים להם שאף אחד באזור לא משלם 5,000 דולר על סוס.
באותו זמן, קארן, ביל, ולני תכננו לשדוד את הבנק של וולנטיין.
בעיירה, קארן מבצעת הסחת דעת ואז ביל וארתור שודדים את הבנק.
הארבעה בורחים מהמקום תוך כדי ירי על אנשי החוק, ומרוויחים כמה אלפי דולרים מהשוד.
לאחר מכן, ארתור הולך לקחת את החוב של משפחת דאונס וחוזר למחנה.
דאץ' מבקש מארתור וצ'ארלס למצוא את ג'וסייה טריילוני, ששכר קרוואן ברודס ונעלם למשך הרבה זמן.
ארתור וצ'ארלס יוצאים לרודס, אך מגלים שג'וסייה נחטף על ידי ציידי ראשים שברחו להסתתר בשדות של אחוזת בריית'ווייט.
צ'ארלס וארתור והורגים את ציידי הראשים.
בינתיים, סיימון פירסון (הטבח של המחנה) אומר לארתור ודאץ' שקולם אודריסקל נמצא בניו האנובר, אז דאץ' ומייקה הולכים לדבר איתו בניסיון להשיג הפסקת אש בזמן שארתור מחפה עליהם עם רובה צלפים.
כנופיית האודריסקל'ס אורבים לו ולוקחים אותו למחנה שלהם ליד בלאקווטר אבל ארתור מצליח לברוח מהשבי.
שלושה שבועות לאחר מכן, טריילוני מציע לארתור טיפ לשוד של כרכרה, לא רחוק מרודס, כמעין פיצוי על מה שקרה בשדות של משפחת בריית'ווייט.
טריילוני מספר לארתור שהוא משיג טיפים לשוד מפקיד מושחת בסניף הדואר, ויוצא יחד עם ארתור כדי לשדוד את הכרכרה, ששייכת לזמרת אופרה נודעת.
ג'וסייה עוצר את הכרכרה ויוצר הסחת דעת תוך כדי שארתור פורץ את התיבה שנמצאת באחורי הכרכרה, וגונב את כל כספה של הזמרת.
באותה הזדמנות, ג'וסייה גם מספר לארתור שביל, שון, ומייקה מחכים לו ברודס לאחר שמשפחת גריי הציעו להם עוד עבודה.
ארתור פוגש את השלושה ליד הבנק של רודס, אבל משפחת גריי עושים להם מארב ויורים בשון.
בקרב שהתפתח, ארתור ומייקה הורגים את כל בני משפחת גריי, כולל את שריף גריי ואת אנשי החוק הבכירים ברודס.
באותו זמן מתגלה כי משפחת בריית'ווייט חטפו את ג'ק, הבן של ג'ון.
בתגובה, הכנופיה תוקפת את האחוזה שלהם ושורפת אותה.
תוך כדי שחקרו אותה, גברת בריית'ווייט מספרת לכנופיה שהילדים שלה הביאו את ג'ק לאדם בשם אנג'לו ברונטה שגר בעיר סיינט דני (Saint Denis) ואם הוא לא שם אז הוא כנראה כבר באיטליה.
גברת בריית'ווייט האבלה חוזרת לאחוזה הבוערת ומוצאת את מותה.
למחרת, הסוכן מילטון והסוכן רוס מגיעים למחנה החדש ואומרים לחבורה שיש להם ארבעה ימים להתפצל ולברוח מהמחנה או שהם יחזרו עם עוד סוכנים ויחסלו את כולם.
ארתור מציע לדאץ' את שיידי בל, האחוזה הישנה ששדד ביחד עם לני, בתור מקום מסתור נוסף.
ארתור וג'ון מגיעים לשיידי בל והורגים את הלמויין ריידרס שנותרו שם.
כשהכנופיה חוזרת למחנה, דאץ' רוכב עם ארתור לעיר סיינט דני ופרק 4 מתחיל.
בניסיון למצוא את אנג'לו ברונטה, ארתור ודאץ' מנסים להוציא מידע מתושבי העיר.
תוך כדי שהוא מנסה להשיג מידע, ילד רחוב מכייס את ארתור.
ארתור רודף אחרי הגנב, ששייך לכנופיית רחוב מקומית.
הם מספרים לו איפה ברונטה גר ומחזירים לו את כספו, מתוך כבוד אליו.
לאחר מכן, ארתור מוצא את דאץ' וג'ון בסיינט דני ושלושתם מגיעים לאחוזה של ברונטה.
אנג'לו מציע לארתור וג'ון עסקה: הם יבצעו עבורו עבודה פשוטה ויתפסו כמה שודדי קברים, והוא יחזיר להם את ג'ק.
השניים מבצעים את העבודה ומעבירים את הכסף לברונטה, שמשחרר את ג'ק.
הם לוקחים איתם את ג'ק ומחזירים אותו למחנה, וברונטה אומר לדאץ' שהוא, ארתור ועוד כמה מהכנופיה מוזמנים למסיבה של ראש העיר של סיינט דני.
לאחר שג'ק חוזר למחנה, נערכת מסיבה גדולה עבורו ואחריה קירן נעלם.
לאחר מכן, סוזן פונה אל ארתור במחנה ואומרת לו שטילי נחטפה על ידי כנופיה והיא מוחזקת ליד רודס.
שניהם יוצאים לשם, הורגים את חברי הכנופיה היריבה, ומשחררים את טילי אבל שלושה מהחוטפים (כולל המנהיג שלהם) בורחים.
ארתור הורג את שני החוטפים ורודף אחרי המנהיג שלהם.
הוא תופס את המנהיג ומחזיר אותו לטילי, שמבקשת ממנו שיעזוב אותה בשקט (אחרי שהיא רצחה את אחד מקרובי משפחתו).
ארתור יכול לבחור אם להרוג את המנהיג, אנתוני פורמן, או לשחרר אותו.
במסיבה, ארתור מגן על ראש העיר מאיש שיכור שהטריד אותו.
לאחר מכן, דאץ' אומר לארתור לעקוב אחרי עוזרו של ראש העיר, בזמן שדאץ' מדבר עם סופר שהוא אוהב.
ארתור מבין שקורנוול משתף פעולה עם ראש העיר וברונטה.
(ניתן לראות שהוא מספק לעיר את שירותי הרכבת הקלה).
ברונטה מייעץ לדאץ' לשדוד את תחנת הרכבת הקלה בסיינט דני, שלטענתו מלאה בכסף.
בינתיים, ג'וסייה טרלוני מספר לארתור שהוא מתכנן לשדוד משחק פוקר על יאכטה שיוצאת מסיינט דני.
ג'וסייה, ארתור, חוויאר, ושטראוס יוצאים לשדוד את היאכטה, אבל בשלב מסוים הם מזוהים על ידי שומר ומתחיל ירי על הספינה.
הארבעה קופצים למים וחוזרים לחוף עם כמה אלפי דולרים ושעון עתיק ויוקרתי.
ארתור חוזר למחנה ודאץ' מספר לו על תוכניותיו לשוד תחנת הרכבת, אבל אז קיירן נראה ערוף ראש ורכוב על סוס הנכנס למחנה, ומתחילה פשיטה של כנופיית האודריסקל'ס על המחנה.
הכנופיה מצליחה להרוג אותם אחרי קרב יריות ארוך ולגרום לאודריסקל'ס הנותרים לברוח, וקיירן נקבר סמוך למחנה.
דאץ' יוצא לתחנת הרכבת הקלה עם לני וארתור.
כשהם שודדים את המקום הם מגלים שברונטה שיקר להם לגבי הכסף, ודאג שהמשטרה תארוב להם.
דאץ', לני, וארתור נקלעים לקרב יריות, עולים על קרונית ונחלצים מהמקום בקושי עם ששה עשר דולרים וסנט.
כנקמה, הכנופיה פושטת על האחוזה של אנג'לו ברונטה, הורגת את שומריו, ודאץ' בעצמו מטביע את ברונטה ומשליך את גופתו לתנין.
לאחר מכן החבורה יוצאת לשוד אחרון בבנק של סיינט דני.
הושע ואביגיל מבצעים הסחת דעת במרחק של כמה רחובות, אך הושע נתפס ולאחר מכן נורה על ידי מילטון.
אחרי קרב יריות ממושך, גם לני נהרג על ידי שני שוטרים על גג אחד הבניינים, וג'ון נעצר.
שאר החבורה מצליחה לברוח ולהתחבא בבית מסתור לכמה שעות, לאחר מכן, הם מתגנבים לאונייה יוצאת אך היא טובעת בסופה וחברי הכנופיה נסחפים ממנה לאי מסתורי בקריביים.
החבורה נסחפת לאי (בדיוני) בשם גוארמה (Guarma), האי השני ממזרח לקובה, שנשלט על ידי אלברטו פוסאר, שמגדל שם מטעי סוכר.
לאחר שוטטות קצרה במקום, מוצא ארתור את שאר החבורה, אך הם מתגלים על ידי חייליו של פוסאר.
בזמן שהם לוקחים אותם למעצר, מורדים מקומיים ובראשם אדם בשם הרקול פונטיין (מבוסס על טוסן לוברטיר), מחלצים אותם וביחד עם הכנופיה גוברים על חייליו של פוסאר, אך חוויאר נורה ברגלו ונלקח בשבי.
ארתור מסתובב באי ונורה באמצעות חץ הרדמה.
הוא מאבד את הכרתו ומתעורר כשהוא מוצא את עצמו שבוי וקשור באחד המוקדים של חיילי פוסאר, תוך כדי שאיש אחד מענה אותו ומפציר בו להגיד לו מי הוא באמת.
ארתור מצליח להשתחרר מהכיסא בו היה קשור וגובר על האיש, וביחד עם עוד שבוי הם משחררים שבויים נוספים וגוברים על שאר החיילים.
לאחר מכן, דאץ' וארתור הולכים לחלץ את חוויאר, ובדרך הם מובלים על ידי אישה מסתורית.
כשהיא מאיימת לחשוף אותם לפוסאר, דאץ' חונק אותה למוות.
השניים מחלצים את חוויאר בהצלחה אחרי קרב יריות ממושך.
ואז כוחותיו של פוסאר מזמנים ספינת קרב מגיעה וכל האי מותקף.
פונטיין, שאר המקומיים והכנופיה נלחמים נגדם, מטביעים את הספינה ומנצחים.
לאחר מכן, הכנופיה עם עוד כמה מקומיים ובראשם פונטיין, יוצאים לתקוף את מקום בסיסם של חיילי פוסאר.
הם מתגברים עליהם, וארתור הורג את פוסאר באמצעות יריית תותח על המגדל בו היה.
לאחר סיום האירוע, החבורה נפרדת מפונטיין ומשאר המקומיים וחוזרת הביתה בסירה.
ארתור מגיע אל בית הכנופיה, אך אף אחד לא נמצא בו.
בזמן שהוא שם, ארבעה שליחים של מילטון מגיעים לבית, וארתור הורג אותם (או חומק מהם).
לאחר מכן, הוא מתאחד עם הכנופיה.
לאחר שארתור מגיע לבית הכנופיה החדש ומתאחד עם כל חברי הכנופיה, המקום מותקף על ידי אנשיו של מילטון.
ארתור, בליווי של סיידי ושאר חברי הכנופיה, גוברים עליהם אחרי קרב יריות ממושך.
לאחר מכן, צ'ארלס וארתור יוצאים לחפש מקום חדש למחנה ומוצאים מקום אותו הם כובשים מכנופיה אכזרית בשם מרפרי ברוד.
ארתור יוצא לסנט דני כדי לפגוש את סיידי ולרקום תוכנית לשחרור ג'ון.
בזמן שארתור נמצא בסיינט דני, הוא מתחיל להשתעל באופן קיצוני ולבסוף הוא מאבד הכרה.
הוא מתעורר ורואה במעורפל אדם אשר מוביל אותו אל הרופא, שם הוא מבשר לו שהוא חולה בשחפת (שקיבל מתומאס דאוונס לאחר שהכה אותו למוות כדי לקבל את חובו).
לאחר מכן ממשיך ארתור לפגוש את סיידי ועולה על כדור פורח עם טייס שהיא שכרה, וממנו הוא משקיף על הכלא שבו ג'ון מוחזק, מאתר אותו ובורח כאשר השוטרים מהקרקע יורים עליו.
הוא מצליח להגיע לאנסברג, אך מוצא את סיידי בורחת מהאודריסקולס ומנסה לחפות עליה, הטייס נורה למוות בידי האודריסקולס והבלון מתרסק, אך ארתור וסיידי גוברים על האודריסקולס וסיידי מגלה לארתור שקולם נתפס ועומד להיתלות.
אחר כך מולי חוזרת למחנה לאחר שאנקל מצא אותה בסיינט דני, והיא אומרת שהיא הלשינה על הכנופיה לסוכנות פינקרטון כדי שיהרגו את דאץ' במהלך השוד.
דאץ' רוצה להרוג אותה, אבל ארתור מתעקש שאין צורך.
לבסוף, סוזן גרימשואו יורה בה עם שוטגאן, והיא ודאץ' נוזפים בארתור על כך שניסה להגן עליה.
הכנופיה מתאקלמת במחנה חדש בשם ביבר הולו (Beaver Hollow) ליד העיירה אנסברג, כאשר לכנופיה מצטרפים קליט וג'ו, שכירי חרב ועמיתיו של מייקה.
בפרק זה דאץ' יורה למוות בלויטיקוס קורנוול, ויוצא עם ארתור וסיידי לוודא שקולם אודריסקל אכן נתלה בסנט דני.
לאחר מספר פעולות שעושה הכנופיה לטובת שבט ילידים, הכנופיה מתכוננת לשוד רכבת בבעלות צבא ארצות הברית כאשר המתח בין ארתור לדאץ' עולה.
במהלך הפשיטה על הרכבת ג'ון נפצע ודאץ' חוזר להביא אותו.
ארתור, סיידי ושכיר חרב נוסף מצליחים לשדוד את הרכבת ולברוח לפני שהרכבת נפלה לתהום.
(ארתור וג'ון פוצצו את הגשר לפני השוד).
לאחר מכן דאץ' חוזר ומודיע שג'ון נהרג.
כשהכנופיה חוזרת מתברר שסוכנות פינקרטון בהובלתו של מילטון חטפה את אביגייל והם מחזיקים אותה בואן הורן.
דאץ' ושאר הכנופיה מסרבים להציל אותה בטענה שהם חייבים לברוח.
ארתור וסיידי יוצאים להציל אותה.
בבקתה שבה הוחזקה אביגייל, ארתור הגוסס ממחלתו מתעמת עם מילטון, שחושף בפניו כי מייקה היה המודיע של הסוכנות ושמולי הופללה בתור המלשינה.
מילטון כמעט הורג את ארתור אך אביגייל יורה במילטון.
לאחר מכן אביגייל מגלה לארתור שהיא וג'ון מצאו שדאץ' מחביא את אוצר הכנופיה בתיבה במחנה ומביאה לו את המפתח.
סיידי ואביגייל בורחות וארתור חוזר למחנה לעימות האחרון עם דאץ' וכנופייתו.
כשארתור מגיע למחנה הוא מגלה לדאץ' שמייקה היה המודיע של מילטון, דבר שמייקה מכחיש ודאץ' מחליט להאמין לו.
לפתע, ג'ון חוזר, חבול ופצוע, ומאשים את דאץ' בכך שהשאיר אותו למות בשוד הרכבת.
דאץ', שנחוש לברוח מהמחנה, מכריז שארתור וג'ון הם בוגדים ואוסף את כל חברי הכנופיה שנשארו לצידו.
באותו זמן סוכנות פינקרטון פושטת על המחנה.
דאץ' וכנופייתו בורחים להרים וכך גם ארתור וג'ון.
דאץ' מנסה לחסל את ארתור וג'ון אך אלה מצליחים לחמוק ולחסל את רוב סוכני פינקרטון.
בבסיס ההר ארתור מספר לג'ון שהוא יודע על האוצר שהוא ואביגייל קברו במחנה אך ג'ון מחליט לברוח ולהתאחד עם משפחתו ומפציר בארתור לברוח גם הוא.
בנקודה זו ניתנת לשחקן שתי אפשרויות: האם לעזור לג'ון לברוח ולעכב את הפינקרטונים, או שמא לחזור למחנה ולאסוף את האוצר של דאץ'.
אם השחקן מחליט לעזור לג'ון לברוח – ארתור מחליט לעזור לג'ון לברוח ומעכב את הסוכנים על ההר.
לאחר מכן מייקה מתנפל על ארתור והם נלחמים בקרב פנים אל פנים באגרופים.
במהלך הקרב ארתור נפצע אנושות, שכן מחלתו מקשה עליו ומייקה מנצל חולשה זו.
בזמן שמייקה מכריע את ארתור החבול, דאץ' מופיע.
ארתור אומר לו שמייקה הוא הבוגד, אך הוא שותק.
בנקודה זו שוב יש שני סופים אפשריים:
אם לארתור יש רמת כבוד גבוהה, דאץ' יעזוב את שניהם ומייקה יתרגז וינטוש את המקום.
ארתור יגסוס, וימות כאשר הוא רואה לאחרונה את זריחת השמש.
אם לארתור יש רמת כבוד נמוכה, מייקה יירה בארתור, יירק על גופתו וילך כאשר הוא צוחק צחוק מרושע.
אם השחקן מחליט לחזור אל הכסף – ארתור מחליט לחזור ולקחת את הכסף.
הוא יורד מההר ומתקדם לעבר המחנה תוך כדי שהוא מחסל רבים מסוכני פינקרטון וצועק על דאץ' ומייקה שיבואו וילחמו בו.
ארתור מגיע למחנה העולה בלהבות, ומוצא את הכסף, 42 אלף דולר, בתוך מערה בסמוך למחנה.
הוא סוחב את השק הכבד מלא הדולרים מחוץ למערה אך שם פוגש במייקה, שמתנפל עליו ודוקר אותו בצד הבטן עם הסכין של ארתור.
ארתור מצליח להוריד ממנו את מייקה, מוציא מגופו את סכינו ונלחם נגד מייקה בקרב סכינים.
אם לארתור יש רמת כבוד גבוהה, דאץ' יעזוב את המקום, ולאחריו גם מייקה עם הכסף.
ארתור יגסוס וימות כשהוא רואה לאחרונה את זריחת השמש.
בנוסף לכך במהלך הקרב אם לארתור רמת כבוד גבוהה מצליח ארתור לפגוע בעין של מייקה ובכך לגרום לו לאבד את העין.
אם לארתור יש רמת כבוד נמוכה, דאץ' יעזוב את המקום ומייקה יתקע לארתור סכין בגב, פשוטו כמשמעו, וארתור ימות.
בכל הסופים האפשריים ארתור מת, ג'ון מצליח לברוח ולהתאחד עם משפחתו וגורל כנופיית ואן דר לינד נותר לוט בערפל.
המשחק קופץ לשנת 1907 (כמה שנים לאחר מכן) וכעת משחקים את דמותו של ג'ון, שמנסה לבנות את חייו עם אביגייל וג'ק.
ג'ון מצליח להשיג עבודה בחווה ליד סטרוברי אבל עד מהרה מסתבך עם כנופיה שמתנכלת לחווה ומצליח להרוג את מנהיגם.
זה גורם לאביגייל לעזוב כי ג'ון הבטיח שלא יחזור לחייו כפורע חוק.
ג'ון מקבל מכתב מסיידי אדלר שמבקשת ממנו עזרה בעבודתה כציידת ראשים ומבטיחה לו שתעזור לו במצבו הכלכלי.
ג'ון מוצא את אנקל בבלאקווטר ואת צ'ארלס בסיינט דני, ויחד הם עוברים לגור בבית שהם בנו בעצמם בביצ'רס הופ (Beecher's Hope) ומתחילים לנהל חווה משל עצמם (לפי חזונה של אביגייל) ולאחר מכן גם אביגייל וג'ק חוזרים.
ג'ון לוקח באחד הימים את אביגייל ליום כיף בבלאקווטר, בו הם מצטלמים ורואים סרט.
לאחר מכן השניים מחליטים לצאת לשוט עם קאנו שהיה בקרבת מקום, ושם ג'ון מציע לאביגייל נישואין עם הטבעת שנתן לו ארתור.
לאחר זמן מה סיידי חוזרת עם מידע על מייקה שלפי השמועות נמצא בהרים המושלגים.
החבורה מממשת את חובתה לארתור ויוצאת להרים המושלגים על מנת להרוג אותו.
לאחר שמצאו והרגו את חברי החבורה החדשה של דאץ', הם מוצאים את מייקה ודאץ' בהרים ולאחר תיקו מקסיקני, דאץ' לבסוף מבין שמייקה בגד בו ויורה בו.
אחרי שירה בו, בשארית כוחותיו מייקה מנסה לירות בג'ון אך ג'ון הוא זה שגומר אותו סופית עם כמה יריות מהירות.
לאחר מכן ג'ון מודה לדאץ' שעוזב את המקום.
ג'ון נכנס לבקתה של דאץ' ומייקה ואוסף את האוצר בתרמיל צד.
לאחר שהכנופיה חוזרת הביתה, אנו צופים בכתוביות ורואים את החתונה של ג'ון ואביגייל שנערכת מחוץ לביתם.
כל קשרי הכנופיה מתפרקים, חברים רבים כולל ארתור מתים במהלך המשחק, הנערות הולכות כל אחת לדרכה, סיידי מהגרת לדרום אמריקה וצ'ארלס עובר לקנדה מתוך רצון להקים שם משפחה.
ג'ון, אביגייל, ג'ק, ואנקל נשארים עם 20 אלף הדולרים שנותרו מהשוד בבלקווטר.
בסצנה שלאחר הכתוביות מגיע סוכן הפינקרטון אדגר רוס לחוותו של ג'ון ומשקיף על החווה.
סצנה זו מכינה את הבמה לעלילת המשחק Red dead Redemption.
דאץ' ואן דר לינד - מנהיג הכנופיה, רוצח חסר רחמים המצדיק הרג חפים מפשע או אנשי חוק כדרך להילחם בשחיתות של הממשל הפדרלי.
למרות דרכיו האכזריות, דאץ' הוא אדם משכיל, ובניגוד לפורעי חוק רבים, מאמין באמת ובתמים שהוא מבצע את הפשעים האלה מסיבות אידיאליסטיות ולא מחמדנות.
האידיאליזם האנטי-ממשלתי והפרו-אינדיבידואליסטי שלו, הופכים אותו לאדם בעל כריזמה.
למרות שדאץ' אדם משכיל, עם הזמן הוא מבין שלא ניתן לעצור את המודרניזציה ומנסה להילחם בשינוי בכל כוחו, והמלחמה הזאת הופכת את דאץ' לאדם פרנואיד שלא יהסס לקום נגד אלו הקרובים אליו בשביל לשמור על החזון שלו חי.
לקראת סוף המשחק מתברר שהוא שמר בחשאי משאר הכנופיה את הכסף מהשוד בבלאקווטר וברח איתו ביחד עם מייקה.
אחרי פירוק הכנופיה הוא הקים כנופיה אחרת עם מייקה בל, ג'ו, וקליט.
לאחר שהכנופיה הזו התפרקה, הוא הקים כנופיה אחרת ובסופו של דבר התאבד בקפיצה מצוק, בגיל 56 (במשחק הראשון).
הושע מת'יוס (Hosea Matthews) - הסגן של דאץ', עזר לייסד את הכנופיה.
נחשב לאחד החברים הכי חכמים בה ורוב החברים נוהגים לבקש ממנו עצות במקרה הצורך.
למרות שהושע הקים את הכנופיה ביחד עם דאץ', עם הזמן הושע מתחיל לשים לב לפרנויה ולתכנון האסטרטגי הלקוי של דאץ', אך לא מסוגל להשיבו למסלול.
נהרג על ידי סוכן משטרה בפרק הרביעי, בגיל 53.
ארתור מורגן - דמות הפרוטגוניסט במשחק שאותה השחקן משחק במשך מרבית המשחק.
גובה חובות ולוחם עבור הכנופיה.
דאץ', יחד עם הושע, אימצו את ארתור וג'ון כשאלו היו צעירים ולימדו אותם לקרוא, לכתוב ולפתח לעצמם חשיבה עצמאית.
במהלך המשחק הוא משמש כאחד מסגניו של דאץ', אולם לקראת הסוף דאץ' מעדיף לשמוע לעצותיו של מייקה ומחשיב את ארתור וג'ון לבוגדים.
בתחילת המשחק, בעודו גובה חוב מחוואי מקומי, ארתור נדבק בשחפת ולקראת סוף המשחק גופו משתנה בהתאם למחלה: הוא הופך לרזה ועייף יותר ככל שהמשחק מתקדם.
נהרג על ידי מייקה (אשר ניצל את חולשתו מהמחלה ופצעו קשה והשאיר אותו למות, או הוציאו להורג במקום, תלוי בכבוד של ארתור) בסוף הסיפור לפני האפילוג בפרק השישי, בגיל 36.
ג'ון מרסטון - לוחם עבור הכנופיה ודמות הפרוטגוניסט במהלך האפילוג וכן במשחק הראשון.
בזוגיות עם אביגייל ואביו של ג'ק, אם כי הוא מאמין בכל לבו שהילד לא שלו.
כמו ארתור, גם ג'ון "אומץ" על ידי דאץ' והושע עוד בילדותו.
למרות זאת, טרם תחילת העלילה, ג'ון עזב את הכנופיה ואת בנו למשך שנה, אך חזר לבסוף.
למרות זאת, חלק מהחברים, וביניהם ארתור, עדיין נוטרים לו טינה על כך.
בפרק האפילוג ג'ון מתחתן עם אביגייל ויחד עם ג'ק, צ'ארלס, סיידי ואנקל הוא מקים חווה משל עצמו.
נהרג על ידי אדגר רוס וסוכני הפינקרטון ב-1911, בגיל 38 (בסוף המשחק הראשון).
חאבייר אסקוויילה (Javier Escuella) - לוחם עבור הכנופיה.
לימים חזר למקסיקו ונתפס/נהרג על ידי ג'ון מרסטון (במשחק הראשון).
ביל ויליאמסון - לוחם עבור הכנופיה, ואלכוהוליסט, לימים הקים כנופיה משל עצמו ונהרג על ידי ג'ון מרסטון, בגיל 45 (במשחק הראשון).
נרמז במהלך המשחק שביל הוא הומוסקסואל ושהוא שוחרר מצבא ארצות הברית בעקבות נטייתו המינית.
מייקה בל - לוחם עבור הכנופיה.
הצטרף לכנופיה טרם השוד בבלאקווטר.
לאחר שהחבורה חזרה מגוארמה בסוף הפרק החמישי, מייקה נלכד על ידי סוכנות הפינקרטון והעביר להם מידע על דאץ' ושאר חברי הכנופיה בתמורה לכסף וחופש.
לאחר שהכנופיית ואן דר לינד התפרקה, הוא הקים כנופיה אחרת ביחד עם דאץ', ג'ו, וקליט.
נהרג על ידי ג'ון מרסטון באפילוג, בגיל 51.
צ'ארלס סמית' - לוחם עבור הכנופיה, צייד חצי שחור, חצי אינדיאני.
באפילוג סייע לג'ון ואנקל לבנות את הבית שלהם, וסייע לחסל את מייקה בל.
לאחר המשימה האחרונה במשחק, צ'ארלס עבר לקנדה.
שון מקגווייר (Sean Macguire) - לוחם עבור הכנופיה.
היה המאהב של קארן וכשנהרג היא נהפכה לאלכוהוליסטית.
לני סאמרס - לוחם עבור הכנופיה.
נהרג על ידי שוטרים בפרק הרביעי, בגיל 19.
סיידי אדלר - לוחמת עבור הכנופיה.
הצטרפה לכנופיה בפרק הראשון, לאחר שכנופיית האודריסקל'ס הרגה את בעלה.
באפילוג היא הפכה לציידת ראשים.
לאחר המשימה האחרונה במשחק, סיידי עברה לדרום אמריקה.
קארן ג'ונס - לוחמת עבור הכנופיה, נוכלת והמאהבת של שון מגוויר.
לאחר המוות של שון התמכרה לאלכוהול, ולאחר המוות של מולי היא נעלמה (לפי מה שטילי הבינה מהמכתב שנשלח לג'ון, קארן נפטרה משתיית אלכוהול)
בין 1899 ל-1907 היא נישאה לעורך דין בסיינט דני.
ושם המשפחה שלה השתנה לפייר.
ונולד לה בת זמן קצר לאחר מכן.
ג'ון מרסטון יכול להיתקל בה בסיינט דניס על ספסל ושם ינהלו שיח.
במכתב שתשלח לו כמה זמן אחרי היא תכתוב על החיים שלה ועל זה שפגשה לאחרונה את מרי בת' ומשערת שקארן נפטרה מאלכוהול.
מרי-בת' גסקיל - מנקה וגנבת.
באפילוג היא הפכה לסופרת רומנטיקה תחת שם העט "לסלי דופונט", והיא נראית כותבת ספר בקרדיטים.
ג'ון מרסטון יכול להיתקל בה בתחנת הרכבת בוולנטיין, שם השניים מדברים על חייהם החדשים, תוך שהם גם מעלים זיכרונות על חייהם הישנים וארתור.
כשהרכבת מתקרבת, מרי-בת' נותנת לג'ון עותק של אחד מספריה, "גברת האחוזה ", והשניים נפרדים לשלום כשהיא עולה לרכבת.
מכתב מטילי מגלה שהיא ומרי-בת' נמצאות בקשר הדוק ועדיין מתראות לעיתים קרובות..
אנקל (Uncle - דוד) - גנב זקן ועצלן.
ישן רוב היום וידוע בחיבתו לאלכוהול ובכך שטוען שהוא סובל מלומבאגו, לימים הוא הפך לחלק ממשפחת מרסטון.
נהרג על ידי צבא ארצות הברית ב-1911, בגיל 62 (במשחק הראשון).
אביגייל רוברטס\מרסטון -זונה לשעבר וחברתו של ג'ון במהלך המשחק.
הופכת לאביגייל מארסטון, לאחר שמתחתנת עם ג'ון.
סוזן גרימשאו - מנהלת המחנה ובת הזוג לשעבר של דאץ'.
מתוארת בקרדיטים כ"גברת מצוירת בדימוס" כאשר המונח "גברת מצוירת" הוא מילה ארכאית לזונה, המצביע על כך שזה היה המקצוע של סוזן לפני הצטרפותה לכנופיה.
נרצחה על ידי מייקה בפרק השישי.
סיימון פירסון - טבח המחנה, במחנה השחקן יוכל לתרום אספקה לפירסון, או להשתמש בשירותיו כדי ליצור ציוד טוב יותר או תכונות נוספות למחנה.
באפילוג הוא עבר לנהל את חנות המכולת ברודס.
ליאפולד שטראוס - שומר הספרים, מנהל חשבון, מלווה כספים בריבית, מממן את המחנה.
גורש על ידי ארתור בפרק השישי מכיוון שהלווה כספים לאנשים במצוקה שלא יכלו לשלם בחזרה.
לאופולד נעצר על ידי המשטרה, אבל הוא שתק ומת בתא המעצר.
ג'וסייה טרלוני - נוכל וגנב.
לא מתגורר עם הכנופיה באופן קבוע, אך כן מסייר בערים השונות ומחפש רעיונות חדשים להתעשרות עבורם.
עזב את הכנופיה במהלך הפרק השישי.
ככל הנראה חזר למשפחתו בסינט דניס.
רוורנד אורוויל סוונסון - כומר, אלכוהוליסט ונרקומן.
רוב הזמן במשחק נראה שתוי.
בפרק השישי הוא נגמל מההתמכרויות שלו ובאפילוג הוא הפך לכומר בכנסיית ניו יורק.
קירן דאפי - נער אורווה וחבר לשעבר בכנופיית האודריסקל'ס.
בהתחלה היה שבוי בכנופיה ואז נהפך לחבר בה, למרות שחלק מהחברים לא בוטחים בו.
עם הזמן, קירן הופך לחבר שווה ערך בכנופיה.
ראשו נכרת על ידי חברי האודריסקל'ס וגופתו נמצאה בפרק הרביעי.
מולי או'שייה - המאהבת של דאץ'.
טענה שבגדה בכנופיה כשהייתה שתויה ובשל כך היא נהרגה על ידי סוזן בפרק החמישי.
בפרק השישי, נחשף על ידי הסוכן מילטון שהיא לא זאת שבגדה בכנופיה.
אנשים שעוזרים/קרובים לכנופיה במהלך המשחק
ג'ק מרסטון - הבן של ג'ון מארסטון ואביגייל רוברטס.
נאמר כמה פעמים על ידי ג'ון שהוא בטוח שג'ק לא הבן שלו.
הייתה לו גם אחות צעירה יותר שמתה ב-1906. משמש כדמות הפרוטגוניסט באפילוג המשחק Red Dead Redemption ונוקם את רצח אביו.
מכיוון שהוא ילד צעיר, הוא מחשיב את האנשים המבוגרים סביבו בכנופיה כבני משפחה.
למרות שבמהלך חייו חברי הכנופיה ניסו להסתיר ממנו ככל האפשר את מעשיהם ולהרחיקו מהעולם שלהם, ג'ק הבוגר בוחר לנקום את רצח אביו ובכך הופך לפורע חוק בעצמו.
מרי לינטון - הייתה נשואה בעבר לארתור.
עזבה אותו כשנהפך לפורע חוק, אך תמיד נשארה מאוהבת בו.
התחתנה מחדש, אך בעלה נפטר ממחלה.
היא אומרת לארתור שהיא אוהבת אותו ותרצה לשקם את הקשר ביניהם, אך ארתור עונה לה שיש לו כנופיה לדאוג לה.
ניתן לפגוש בה בעיירה ולנטיין ולסייע לה להחזיר הביתה את אחיה, ג'יימי שהצטרף לכת.
בסוף הסיפור היא מחזירה לארתור את הטבעת שלה, איתה ג'ון יציע נישואין לאביגיל באפילוג.
בסצנת הסיום של האפילוג, היא נראית מתאבלת על קברו של ארתור.
קיין (cäin)- כלב שג'ק מצא ואימץ בפרק 3. דא'ץ נתן לו את שמו, קיין נעלם בתחילת פרק 6, ונרמז שהוא נרצח על ידי מייקה.
רופוס (Rufus) - כלב שג'ק אימץ במהלך האפילוג.
והוכש על ידי נחש בסוף האפילוג, אך שרד.
שיימוס - מוכר שעזר להושע וארתור בפרק השני.
השחקן יכול למכור לו כרכרות גנובות.
קליי וקלייב דייוויס - שני אחים שעזרו לכנופיה להחביא סוסים שגנבו באורווה שלהם.
במהלך המשחק, ארתור יכול למכור להם סוסים בתמורה לכסף.
אלדן (Elden) - פקיד דואר מושחת מהעיר רודס שנותן לארתור טיפים לכרכרות שהוא יכול לשדוד.
חבר טוב של הקטור ושל ג'וסייה טרלוני.
הקטור - פקיד דואר מושחת מהעיר סטרוברי שנותן לארתור טיפים לכרכרות שהוא יכול לשדוד.
חבר טוב של אלדן ושל ג'וסייה טרלוני.
סייע לכנופיה לנקום באנג'לו ברונטה, ועזר להחביא את כנופיה.
אפשר ולעשות איתו משימות ב- Red Dead online.
הרקול פונטיין ולאון - מנהיגי המרד באי גוארמה בפרק החמישי שנתנו לארתור והשאר נשקים ועזרו לחבורה להיחלץ מהאי.
ריינס פול - צ'יף שבט אינדיאני.
בגלל שהיה מבוקש על ידי הצבא, הצבא האמריקאי הרג את בנו ואת אשתו, רק בנו השני נשר עף (Eagle flies) שרד והספיק לברוח.
כמה שנים אחרי מות בנו חזר לקנדה ונשאר שם עד 1911. ובאפילוג ג'ון יוכל לפגוש אותו, וישוחח איתו, וגשם יורד (Rains fall) יגיד לו שהוא חזר לארצות הברית לתקופה קצרה בשביל להתאבל עוד על בנו שנהרג כי עוד לא התאושש ממותו.
איגל פלייס - אינדיאני, בנו של ריינס פול.
מנוצל על ידי דאץ' על מנת לקדם את מטרתו.
נורה על ידי קולונל פייבורס בפרק השישי, ומת מפצעיו כמה שעות לאחר מכן.
אנדרו מילטון - אחד מהאנטגוניסטים במשחק.
סוכן בכיר בסוכנות הפינקרטון ויחד עם שותפו, אדגר רוס מנסה לצוד את דאץ' וחברי הכנופיה.
נהרג על ידי אביגייל בפרק החמישי.
אדגר רוס - אחד מהאנטגוניסטים במשחק.
שותפו של מילטון בסוכנות הפינקרטון.
משמש כאחד האנטגוניסטיים המרכזיים במשחק הראשון.
נרצח על ידי ג'ק מרסטון באפילוג במשחק הראשון לאחר שיצא לגמלאות כנקמה על רצחו של ג'ון.
חוץ ממצב משחק יחיד ישנו גם מצב משחק מרובה משתתפים, בו השחקנים מעצבים לעצמם את הדמות הייחודית להם.
השחקנים יכולים לבצע משימות עם שחקנים אחרים, ולערוך קרבות, מרוצים ולעלות בדרגות, השחקנים יכולים לשחק בקבוצות משחק ביניהם ואחד נגד השני.
סיידי אדלר, ג'וסייה טרלוני, ג'ו ושון מקגווייר.
הם החברים היחידים בכנופיית ואן דר לינד שהופיעו ב-Red dead online.
השחקן יוכל לפגוש אותם ולעשות איתם משימות מגוונות.
כמו כן נוספה האפשרות לבחור עבודה לעסוק בה (צייד ראשים, אספן ועוד).
Red Blooded Woman (בעברית: אישה חמת מזג) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה התשיעי, Body Language.
השיר יצא לאור ב-1 במרץ 2004, כסינגל השני מתוך האלבום.
השיר הגיע למקום הראשון במצעד שברומניה, והחמישי במצעד הסינגלים הבריטי.
השיר נכתב והופק על ידי ג'וני דאגלס וקרן פולה.
השיר הוא שיר בסגנון ההיפ הופ, אשר משלב בתוכו גם את סגנון הסינת'פופ.
עם השיר הופיעה מינוג במהלך סיבוב ההופעות השמיני שלה, "Showgirl: The Greatest Hits Tour".
בנוסף לכך, זכה השיר למעמד הזהב בניו זילנד, על סך מכירות של 5,000 עותקים.
הווידאו קליפ הנלווה שצולם לשיר הועלה לערוצה של קיילי מינוג ב-8 באפריל 2010. הקליפ בוים על ידי ג'ייק נאוה, שעבד עם אמנים כדוגמת ביונסה.
הקליפ צולם בלוס אנג'לס, קליפורניה בדצמבר 2003.
נכון לאפריל 2024, מונה הצפיות של הקליפ עומד על כ-18 מיליון צפיות.
"Red" (בעברית: "אָדוֹם") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן הרביעי שלה, Red.
השיר יצא לאור ב-21 ביוני 2013, על ידי חברת התקליטים ביג משין רקורדס, כסינגל החמישי מתוך האלבום.
תחילה, יצא השיר כסינגל השיווקי השני מתוך האלבום ב-2 באוקטובר 2012 והיה לאחד מארבעת השירים שיצאו ביציאה מוקדמת.
מבחינה מוזיקלית, "Red" הוא שיר המאופיין בסוגת הקאנטרי ומבחינה לירית הוא עוסק במערכת יחסים רומנטית וסוערת שמתוארת באמצעות שימוש במטפורות וצבעים.
השיר זכה לביקורות חיוביות רבות מטעם מבקרי המוזיקה, אשר שיבחו את הליריקה שלו אך היו שחלקו על ההרכב שלו.
"Red" הגיע למקום השני במצעד שירי הקאנטרי והשישי במצעד הבילבורד הוט 100. במצעד שירי הקאנטרי הוא שהה במשך 42 שבועות והיה לראשון של סוויפט שהצליח לעשות זאת.
סוויפט פרסמה הצצה ראשונה מתוך השיר במהלך התוכנית "בוקר טוב אמריקה" ב-1 באוקטובר 2012. מבחינה לירית, סוויפט משווה את רגשותיה למושא אהבתה באמצעות צבעים.
היא אמרה שהיא כתבה את השיר על "דברים שקשה לשכוח, מכיוון שהרגש לדברים האלה היה כה עז, ועבורי רגש עז הוא הצבע האדום".
סוויפט הצהירה שהבחירה לקרוא לאלבום בשם השיר הייתה מכיוון "שנושא השיר מקיף את כל האלבום".
בנוסף לכך, אמרה: "לחשוב מה זה אומר עבורי וכל הרגשות השונים שכתובים עליהם באלבום הזה – כולם די קשורים ליחסים סקסיים, משוגעים, מטורפים, אינטנסיביים, רעילים למחצה שחוויתי בשנתיים האחרונות.
כל אותם הרגשות – המשתרעים מאהבה עזה, תסכול עז, קנאה, בלבול במוחי, כל הרגשות האלה אדומים.
אין שום דבר בין לבין; אין למשל שום דבר בז' באף אחד מהרגשות האלה".
חלק מהצבעים המופיעים בו הם: אדום, אפור כהה וכחול.
בהמשך, סוויפט התראיינה לבילבורד, שם הצהירה: "אני חושבת שהסיבה שאמרתי זאת הייתה משום שיצרתי את האלבום בדיוק באותה הצורה בה יצרתי את שאר האלבומים שלי.
ידעתי שלא עברתי מאזור הנוחות שלי ושבאותה התקופה כתבתי לבד ועבדתי עם נייתן צ'פמן.
השיר היה מעין נקודת מפנה אמיתית באלבום.
כשכתבתי אותו המוח שלי התחיל לנדוד לכל המקומות שיכולנו ללכת אליהם.
אם הייתי חושבת מחוץ לקופסה מספיק ומצליחה להיכנס לתוך המוח של אנשים שונים, הייתי יכולה ללמוד על מה שהם כן חושבים עליי וגם על מה שאני חושבת עליהם".
בשיר "Daylight" שהוציאה כחלק מ-Lover בשנת 2019, היא התייחסה ל-"Red".
"Red" הוא שיר המאופיין בעיקר מסוגת הקאנטרי.
הוא נכתב בסולם סי מינור ואורכו 3 דקות ו-41 שניות.
הוא מכיל 125 פעימות בדקה וקולה של סוויפט בו משתרע בין הסולם F♯3 ל-C♯5.
הווידאו קליפ הרשמי של השיר הועלה לערוץ היוטיוב של טיילור סוויפט ב-3 ביולי 2013, חודש לאחר צאתו כסינגל.
את הקליפ ביים קני ג'קסון.
הוא מורכב מאוסף של קטעים שנלקחו מתוך הופעות שהתקיימו במסגרת סיבוב ההופעות השלישי של סוויפט, "The Red Tour".
הוא מאופיין באפקטים שונים ובצבעים אדומים.
הופעתה של סוויפט עם השיר בניו יורק הועלתה ליוטיוב בנובמבר 2012 וצבר למעלה מ-15 מיליון צפיות.
נכון לאפריל 2021, מונה הצפיות של הקליפ עומד על למעלה מ-200 מיליון צפיות.
השיר זכה לביקורות חיוביות מטעם מבקרי המוזיקה.
ברולינג סטון הוא דורג במקום ה-24 ברשימת "כל 206 השירים של טיילור סוויפט, לפי דירוג".
מארק הוגאן מספין הרגיש תחושות מעורבות לגבי ההשפעות המוזיקליות של השיר ומתח ביקורת על מילותיו, תוך שהזכיר גם את הראפר האמריקאי ריק רוס.
גרייד סמית' מאנטרטיינמנט ויקלי גם מתח גם הוא ביקורת על מילות השיר וטען שהמטפורה של הצבע האדום חוזרת על עצמה לאורך כל השיר מבלי להשתמש במטפורות אחרות.
הוא כינה את השיר כ"לא רע" אך אמר שהוא לא "מוחץ" ושהוא לא "חזק ועוצמתי" כמו שאר השירים של הזמרת ושאר השירים מ-Red.
דפנה לוסטיג מוואלה פרסמה ביקורת מקיפה אודות Red והשירים שבו.
ב-Music City Post שיבחו את המלודיה שלו ושיבחו את מילותיו, תוך שנאמר שם כי "סוויפט מתייחסת בצורה ברורה לליריקה שלו".
ברולינג סטון הפנו כלפיו ביקורת חיובית וכינו אותו כ"המנון קורע לב" ו"כשיר ידידותי לרדיו".
ב-The Pop Fairy הפנו כלפיו ביקורת שלילית וכתבו: "השיר הוא עוד שיר אהבה של הפומה (אישה שאוהבת גברים צעירים ממנה) הכי אהודה באמריקה כרגע.
לאורכו היא חוזרת על המילה 'אדום' לצד צלילים אלקטרוניים כבדים.
היה אפשר להשקיע קצת יותר מאמץ".
בילי דוקס מ-Taste of Country נתן לשיר ציון של 4.5 כוכבי זהב מתוך 5 בסך הכול, שיבח את הליריקה וכינה אותו כ"שיר הטוב ביותר באלבום".
בהמשך לכך, הוסיף שהוא "אור הזרקורים בכתיבת השירים של סוויפט".
אסטל טאנג ממגזין Elle אמרה כי "זהו שיר האהבה השישי הטוב ביותר בכל הזמנים" והפנתה כלפיו ביקורת חיובית.
השיר הצליח להגיע למקום השני במצעד השירים הדיגיטליים כאשר נמכר בלמעלה מ-312 אלף עותקים דיגיטליים והפך לשיר ה-14 שמכר הכי הרבה עותקים בשבוע הבכורה שלו בהיסטוריה.
במצעד הבילבורד הוט 100 הגיע למקום השישי ובכך הפך לשיר ה-13 של סוויפט שהצליח להיכנס לעשירייה הפותחת במצעד ולשיר העשירי שלה שעושה את בכורתו במצעד מה שהפך אותה לאמן שהצליח להכניס הכי הרבה שירים לעשירייה הפותחת בשבוע הבכורה שלהם.
גם במצעד שירי הקאנטרי השיר זכה להצלחה רבה כאשר הגיע למקום השני במצעד ונחסם על ידי שיר אחר שלה.
הוא שהה בסך הכול 42 שבועות במצעד.
בנוסף, הוא נכנס למקום השביעי במצעד הקאנטרי איירפליי והפך לשירה ה-18 של סוויפט שעשה זאת.
בקנדה הגיע למקום החמישי והפך לשירה השביעי של סוויפט שהגיע לחמישייה הפותחת ולשירה ה-18 שהגיע לעשירייה הפותחת במצעד.
הוא שהה בסך הכול במשך 15 שבועות במצעד.
באוסטרליה וניו זילנד הגיע למקומות 30 ו-14. באירופה הוא זכה להצלחה פחותה כאשר לא הצליח להתברג בעשרים העליונים באף מדינה ביבשת, אך הצליח להגיע למעמד כסף בבריטניה.
באוסטרליה הגיע למעמד זהב ובארצות הברית למעמד פלטינה כפולה (2 מיליון עותקים).
סוויפט ביצעה את השיר במהלך סיבוב ההופעות "The Red Tour" לקידום האלבום ובמספר תאריכים נבחרים בשני סיבובי ההופעות שקיימה אחריו.
ב-2019 ביצעה אותי במופע החד-פעמי City of Lover שקיימה בפריז, צרפת.
"Red" בוצע באצטדיון ג'ילט בפוקסבורו, מסצ'וסטס, ב-21 במאי 2023 יחד עם השיר "I Think He Knows".
ההופעה הזו סימנה את הפעם הראשונה בהיסטוריה של סיבוב ההופעות שסוויפט ביצעה את שני שירי ההפתעה בגיטרה.
השינוי הזה נבע מכך שהפסנתר שלה ניזוק מהגשם במהלך המופע של הלילה הקודם, והפך את האזור מתחת לבמה למה שסוויפט תיארה כפארק מים.
היא סיפרה בהומור על התקרית לקהל, והביעה חוסר אמון באיך הכלי נגינה הצליח לתפקד בתנאים האלה.
שנה ארגון פרס\תואר תוצאה מקור 2014 פרסי המוזיקה של CMT הקליפ הנשי של השנה קליפ השנה פרסי BMI ההוצאה לאור של השנה 50 שירי הקאנטרי הטובים ביותר של השנה
הורדה דיגיטלית (הופעה בטקס פרסי איגוד מוזיקת הקאנטרי 2013)
"Red (הופעה בטקס פרסי איגוד מוזיקת הקאנטרי 2013) (בהשתתפות אליסון קראוס, אדגר מאייר, אריק דארקן, וינס גיל וסם בוש)" – 3:51
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה 2×2,000,000בריטניה (BPI)כסף200,000 מכירות + הזרמת מדיה בלבד
אזורתאריך יציאהפורמטחברת תקליטיםמקורארצות הברית2 באוקטובר 2012הורדה דיגיטליתביג משין24 ביוני 2013רדיו קאנטרי
(בעברית: אָדוֹם (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Red" משנת 2012, היא הרצועה השנייה מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים, ההפקה והמכשור של "Red" המקורי.
1 הוא המיני-אלבום הראשון של הזמרת-יוצרת האמריקאית איימי לי.
המיני-אלבום יצא לאור ב-19 בפברואר 2016, על ידי חברת התקליטים איימי לי מיוזיק.
החלק השני של המיני-אלבום טרם יצא.
עם יציאתו הצליח האלבום להגיע אל המקום ה-20 במצעד אלבומי הרוק של בילבורד.
המיני-אלבום הוקלט בשנת 2015, והופק על ידי איימי לי ביחד עם סטיב לילוויט וביחד עם ויל בי האנט.
במיני-אלבום נכללים שירים של פורטיסהד, יו 2, לד זפלין וכריס איסק, אותם ביצעה איימי לי מחדש.
בסמוך לצאתו, עלה המיני-אלבום לרשת הזרמת המדיה ספוטיפיי.
רד אפולו היא קבוצת תקיפה סינית המבצעת פעולות סייבר התקפיות נגד יפן, הודו, ארצות הברית וגורמים מערביים.
פעילותם ומיקומם של חברי הקבוצה הוא בעיר הנמל הצפון-מזרחית טיינג'ין.
התקפותיה של הקבוצה מתמקדות נגד חברות מסחריות מתחום התעופה, ההנדסה והטלקום על מנת לרגל ולגנוב קניין רוחני על פי ה-FBI, פועלת תחת משרד ההגנה הסיני משנת 2006.
מלבד השם הרשמי, חברות אבטחת מידע נתנו לקבוצה שמות נוספים כגון: Stone Panda ,MenuPass (ניתן על ידי Fireeye) Potassium (ניתן על ידי Microsoft).
בשנת 2009, חשפה חברת FireEye, פעילות התקפית של הקבוצה ומספר שיטות בהן היא משתמשת אך סיווגה את פעילותה כנמוכה.
בין שנת 2014 ל-2017, ביצעה הקבוצה סדרה של פעולות סייבר התקפיות נגד חברות ממשלתיות ומסחריות מתחום התרופות, האנרגיה וטלקומוניקציה מ-17 מדינות שונות, קמפיין התקיפה זכה לשם Cloud Hopper.
בשנת 2016, הדליפה הקבוצה פרטים של כ-130 אלף אנשי חיל הים האמריקאי.
בשנת 2018, תקפה הקבוצה מוסדות ממשלתיים וארגונים פרטיים בפיליפינים.
בשנת 2019, תקפה הקבוצה מספר חברות מסחריות ביפן.
רד דד רידמפשן הוא משחק וידאו אקשן-הרפתקאות בסגנון המערב הפרוע שפותח על ידי Rockstar San Diego, והוצא לאור על ידי Rockstar Games ב-18 במאי 2010 לפלייסטיישן 3 ול-Xbox 360. ב-17 באוגוסט 2023, המשחק שוחרר לפלייסטיישן 4 ולנינטנדו סוויץ',וב- 29 באוקטובר 2024 למחשב האישי(PC)¹.
המשחק הוא המשחק הראשון בסדרת Red Dead ומתקיים לקראת סופו של המערב הישן של אמריקה בשנת 1911 ועוקב אחר ג'ון מרסטון, עבריין לשעבר ובוקר שיוצא למסע התנקשויות בחברי הכנופיה הישנים שלו לאחר שאשתו ובנו נעצרים על ידי הממשלה וזה התנאי לשחרורם.
משחק ההמשך הוא Red Dead Redemption 2, שמשמש כפריקוול.
המשחק מתחיל ב-1911, בבלקווטר, אדגר רוס וארצ'ר פורדהם, שני שוטרים מטעם הממשלה, חוטפים את אביגיל, אשתו של ג'ון מרסטון, ואת ג'ק, בנו.
הם מודיעים לו שבשביל לשחרר אותם הוא יצטרך להרוג את חברי כנופייתו לשעבר, כנופיית ואן דר לינד.
ג'ון מתחיל מביל ויליאמסון, שעכשיו מוביל כנופיה משלו.
אחד מבני בריתו של ויליאמסון מוביל אותו לעיירה בה ויליאמסון והכנופיה שלו מתגוררים ולאחר מכן ג'ון מתנקש באותו בן ברית.
במקביל ג'ון מבקש עזרה מכמה אנשים נוספים והם מצליחים לחסל את הכנופיה של ויליאמסון, אך ג'ון מגלה שוויליאמסון עצמו נמלט למקסיקו.
ג'ון מחליט לרדוף אחריו לשם ומגיע לנוובו פאריסו, אך כשהוא מגיע לשם הוא נקלע למלחמת אזרחים, בין הדיקטטור של נוובו פאריסו, קולונל אגוסטין אלנדה לבין קבוצה שמנהיגה מרד ומובלת על ידי אברהם רייס.
הוא משתף פעולה עם שני הצדדים מתוך האינטרסים שלו לתפוס את ויליאמסון וגם את חאבייר אסקוולה, אחד מחברי כנופיית ואן דר לינד לשעבר.
לאחר מכן ג'ון מחליט לעזור באופן קבוע למורדים, לאחר שרייס מציל אותו ולאחר שהם עוזרים לו למצוא את חאבייר ולהתמודד מולו.
לאחר מכן הוא מוביל את המורדים לארמונו של אלנדה, שגם ויליאמסון נמצא בו לאחר שביקש עזרה מאלנדה.
בסופו של דבר ג'ון ושאר המורדים הורסים את ארמונו של אלנדה, והורגים את ויליאמסון ואלנדה לאחר שהשניים ניסו לברוח.
לאחר מכן ג'ון חוזר לבלקווטר ונשארה לו רק מטרה אחת, מנהיג הכנופיה הישנה, דאץ' ואן דר לינד.
דאץ' מוביל עכשיו קבוצה של אינדיאנים והוא מגלה שרוצים לתפוס אותו ומנסה למנוע את זה אך ללא הצלחה.
ג'ון משתתף במבצע עם צבא ארצות הברית ומגיע בעצמו אל דאץ', שמתאבד.
לאחר מכן ג'ון חוזר לביתו ופוגש שם את אביגיל וג'ק, אך הוא מגלה שרוס לא עמד במילתו ושלח צבא לחסל אותו.
במהלך גל התקיפה הראשון uncle מוצא את מותו בקרב יריות בין אנשי הצבא, ג'ון מבריח את משפחתו לאסם ושם שולח אותם עם הסוס שיברחו.
בינתיים כמות גדולה של חיילים (כלל רוס בעצמו) מתאספים מחוץ לאסם, וג'ון מבין שאלו הרגעים האחרונים של חייו.
הוא יוצא מהאסם, מצליח להרוג מעט חיילים אך נפגע מעשרות כדורים, מתמוטט ומת.
מעריצי המשחק שמו לב לסגירת המעגל כשבמשחק Red Dead Redemption 2
כשג'ק פוגש בפעם הראשונה את רוס כשהוא הלך לדוג בתור ילד עם ארתור.
ג'ון מרסטון - קאובוי ועבריין לשעבר שמנסה לפצות על פשעיו בעבר.
לאחר שבנו ואשתו נחטפים על ידי הממשלה, הוא נדרש להרוג את חברי הכנופיה בה היה.
בעל אופי קשוח וידוע בשל קור הרוח שלו.
נהרג בידי הצבא בסוף המשחק.
ג'ק מרסטון - בנו של ג'ון שנחטף על ידי הממשלה.
בסוף המשחק, רואים שהוא המשיך את דרכו של אביו והפך להיות מה שאביו ניסה למנוע ממנו להיות - פורע חוק.
ביל ויליאמסון - אחד משלושת האנשים שג'ון צריך להרוג, היה חבר בכנופיית ואן דר לינדה ולאחר פירוקה יצר כנופיה משלו במקום אחר.
נחשב לאדם אכזרי בלי רחמים, אך בתוכו הוא פחדן.
חעבייר אסקוולה - אחד משלושת האנשים שג'ון צריך להרוג, לאחר פירוקה של כנופיית ואן דר לינדה חזר למקסיקו ועזר לצבא שם כשכיר חרב.
אדגר רוס - אחד משני השוטרים שחטף את אביגיל וג'ק, ואחד הסוכנים שתמיד רדף אחרי ג'ון וכנופיית ואן דר לינדה.
נמצא בחלק מקבוצת משטרה שתפקידה הוא לנסות לשקם את אמריקה, לתרבת אותה ולקדם את הטכנולוגיה שבה, ובשביל לעשות את זה הם מנסים למזער את הנזקים שכנופיית ואן דר לינדה עשתה.
ג'ק מרסטון נקם במות אביו והרג אותו.
דאץ' ואן דר לינד - האדם האחרון שג'ון צריך להרוג, מנהיג כנופיית ואן דר לינד המקורית.
העבריין הכי מבוקש במערב אליזבת' שנלחם נגד תרבות האזור והתפשטות הטכנולוגיה שבה ונלחם בזה בכל דרך אפשרית.
אדם כריזמטי ומנהיג, אך עם זאת מסוכן ואלים.
התאבד מצוק כשג'ון בא להרוג אותו.
אנקל (Uncle) - גנב זקן ועצלן.
נהרג על ידי צבא ארצות הברית ב-1911, בגיל 62
"" אביגיל מארסטון "" - זונה לשעבר, אשתו של ג'ון ואמו של ג'ק.
Red Dead Redemption הוא משחק פעולה ואקשן-הרפתקאות בסגנון עולם פתוח שמתרחש בשנת 1911 באמריקה.
גיבור המשחק הוא ג'ון מרטסון ובו השחקן שולט, למשחק יש עלילה ועל פיה השחקן מתקדם ביחד עם ג'ון, אך חוץ מזה הוא גם יכול לטייל ברחבי המפה של המשחק.
צורת התחבורה העיקרית במשחק היא סוסים, לשחקן יש סוס אישי איתו הוא יכול לרכוב, אך הוא גם יכול לרכוב על סוסים אחרים.
חוץ מהמשימות, השחקן גם יכול לעשות משימות אקראיות ולקחת חלק בקרבות שלא בהכרח קשורים אליו במשימה, כגון ירי בבעלי חיים מסוכנים, מארבים והתפרעויות עם אקדחים בתוך העיר.
במשחק יש סוגי הימורים, כגון פוקר, והשחקן גם יכול לאסוף תרופות וצמחים בשביל רופאים במשחק.
כמו במשחק ההמשך (Red Dead Redemption 2), גם במשחק הזה יש מידת כבוד, אותה השחקן יכול להרוויח לפי התנהגויות שונות שלו ובחירות מוסריות המשחק כולל גם אופציה של משחק מרובה משתתפים.
Recuva היא תוכנת שחזור עבור Windows, שפותחה על ידי חברת Piriform.
התוכנה מסוגלת לבטל את המחיקה של קבצים שסומנו כמחוקים; מערכת ההפעלה מסמנת את אזורי הדיסק שבהם הם אוחסנו כשטח פנוי.
Recuva יכול לשחזר קבצים שנמחקו מכונני דיסק קשיחים חיצוניים ופנימיים, מכונני הבזק מסוג USB, כרטיסי זיכרון, נגני מדיה ניידים או כל אמצעי אחסון עם מערכת קבצים נתמכת.
Recuva תואר על ידי vnunet.com כ"כלי יעיל לביטול או מחיקת קבצים ששלחנו למחזור ונמחקו, בעבר".
התוכנית עובדת על מערכות קבצים מהסוגים FAT ,exFAT, ו-NTFS של Windows.
הוא מסוגל לשחזר את מבנה הספריות שנמחק ולשנות את שמו אוטומטית של קבצים כאשר הוא מנסה לשחזר שני קבצים עם אותו שם.
החל מגרסה 1.5.3 הוא יכול גם לשחזר קבצים ממערכות הקבצים Ext2 ,Ext3 ו-Ext4 של לינוקס.
בדומה לתוכנות שחזור קבצים אחרות, Recuva פועלת על ידי חיפוש אחר נתונים שלא הוחלפו, אך אם מערכת ההפעלה כתבה נתונים חדשים על קובץ שנמחק, לרוב לא יתאפשר שחזור של התוכן.
(בעברית: "אָדוֹם (הגרסה של טיילור)") הוא אלבום ההוצאה החוזרת השני של הזמרת-יוצרת האמריקאית טיילור סוויפט.
האלבום יצא לאור ב-12 בנובמבר 2021 בהוצאת חברת התקליטים ריפבליק רקורדס.
זהו אלבום הקלטה חוזרת של אלבום האולפן הרביעי של סוויפט, Red (2012), והשני בסך הכול שלה, כשהקודם היה, , שיצא לאור באפריל 2021. הוקלט במסגרת מחלוקת המאסטרס שלה.
רשימת הרצועות נחשפה ב-6 באוגוסט 2021, ובה אושרו שיתופי פעולה עם פיבי ברידג'רס, כריס סטייפלטון ואד שירן שנכללו באלבום כרצועות כספת ("From the Vault"); רצועות שהן שירים שנכתבו במקור עבור Red אך לא נכללו בו לבסוף.
סוויפט וכריסטופר רו הפיקו את רוב , כשחלקו השני הופק על ידי ארון דסנר, ג'ק אנטונוף, פול מירקוביץ', אספיונז', טים בלאקסמית', דני די ואלווירה אנדרפיירד.
שלבאק, דן וילסון, ג'ף באסקר, ג'קנייף לי ובוץ' ווקר חזרו גם הם להפיק את השירים שהוקלטו מחדש, אותם הפיקו קודם לכן ב-2012, כש-Red המקורי יצא לאור.
המוזיקאים פיבי ברידג'רס וכריס סטייפלטון השתתפו בשניים משירי האלבום, לצד השתתפותם של גארי לייטבודי מסנואו פטרול ואד שירן.
עם יציאתו, זכה לשבחים רבים מטעם מבקרי המוזיקה, שהעריצו את הביצועים הקוליים של סוויפט, את פרטי ההפקה ה"משופרים" ואת הרצועות החדשות.
בביקורות תיארו אותו כאלבום פופ קלאסי, המשלב את שורשי הקאנטרי שלה, בשילוב סוגות כמו אלקטרוניקה, סינת'פופ ורוק, תוך עיסוק בדינמיקות שונות של אהבה, חיים וכאב לב.
סוויפט קידמה את האלבום באמצעות הופעות בטלוויזיה ב-NBC.
בהשראתו של "All Too Well", הסריטה וביימה את, All Too Well: The Short Film, שפורסם ביוטיוב ב-12 בנובמבר.
הרצועה ה-26 מהאלבום, "I Bet You Think About Me" בהשתתפות סטייפלטון, נשלחה לרדיו קאנטרי בארצות הברית ב-15 בנובמבר 2021.
עם יציאת האלבום ההקלטה החוזרת, , קיבל שבחים רבים וזכה בכמה שיאי גינס עולם, ביניהם; השיר הארוך ביותר שהגיע למקום הראשון במצעד הבילבורד הוט 100 האמריקאי, לאחר צאת הסינגל "All Too Well (10 Minute Version).